Middelsstore, bredt ovale, blanke, gule (i død tilstand) skjoldbiller med brune tegninger, sett fra siden er de lavt kjegleformede. Antennene er trådformede og middels lange. Kroppen er egentlig ganske normalt proporsjonert, med pronotum og dekkvingene er noe utvidet mot sidene slik at de helt dekker oversiden, både hodet og beina er skjult under dette skjoldet. Med utvidelsen blir kroppsformen oval. Pronotum er rundet, dekkvingenes "skuldre" noe rundet framskytende. Den opphøyde, midtre delen av dekkvingene er brun, med utløpere utover slik at det dannes en "X". Oversiden er kraftig og ganske jevnt punktert.